Diari Oficial de la Generalitat Valenciana


Sumari del DOGV 1579, del 04-07-1991 (1991/821952)

ORDRE d'11 d'abril de 1991, de la Conselleria de Cultura, Educació i Ciència, per la qual s'ofereix concurs públic per a la concessió de beques per a inventari i/o catalogació d'arxius de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/04/11/(1)/dof/vci/html**

### Dades del document

Número de DOGV
:   1579

Data del DOGV
:   04-07-1991

Secció del DOGV
:   DISPOSICIONS GENERALS

Número del document
:   1991/821952


Data del document
:   11-04-1991

Organisme emissor
:   Conselleria de Cultura, Educació i Ciència

Tipus de document
:   Ordre

Ordre d'11 d'abril de 1991, de la Conselleria de Cultura, Educació i Ciència, per la qual es convoca concurs públic per a la concessió de beques per a inventari o catalogació d'arxius de la Comunitat Valenciana.  
La Generalitat Valenciana ha assumit les competències transferides en matèria d'arxius d?acord amb el que disposa l'article 31.6 de l?Estatut d'Autonomia, de la Comunitat Valenciana.  
Amb aquesta finalitat, d'acord amb les competències que per Reial Decret 3066/83, de 13 d'octubre posseeix la Generalitat Valenciana en matèria de Cultura, i fent ús de les atribucions que en confereix l'article 35 de la Llei de la Generalitat Valenciana 5/1983, de 30 de desembre, de Govern valencià,  
ORDENE  
Article primer  
Convocar concurs públic per a la concessió de beques per a la realització de treballs d'inventari i/o catalogació als arxius següents:  
- Arxiu Municipal de Benaguasil (1 beca).  
- Arxiu Municipal de Biar (1 beca).  
- Arxiu Municipal de Fontanares (1 beca).  
- Arxiu Municipal de Lucena (1 beca).  
- Arxiu Municipal de Planes (1 beca).  
- Arxius de la Comarca de la Safor (1 beca).  
I s'aproven les bases per les quals es regeix aquesta convocatòria, incloses com a annex a aquesta ordre.  
Article segon  
Les. beques esmentades seran a càrrec de l'aplicació pressupostària 00.72.108.0.827.3, dintre de la línia 404/000/91, anomenada ajudes per a la formació en arxius i biblioteques, per un import global de 2.800.000 pessetes.  
DISPOSICIONS FINALS  
Primera  
Hom faculta la Direcció General de Patrimoni Cultural perquè, en l'àmbit de les seues competències, dicte les resolucions o instruccions que estime necessàries per tal de dur endavant allò que es disposa en aquesta ordre.  
Segona  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
València, 11 d'abril de 1991.  
El Conseller de Cultura, Educació i Ciència,   
ANTONIO ESCARRE ESTEVE  
ANNEX  
Bases per a la concessió de beques per a inventari i/o catalogació d'arxius de la Comunitat Valenciana.  
Primera  
Les beques d'aquesta convocatòria s'adjudicaran mitjançant un concurs entre les diverses persones que hi aspiren i que complesquen els requisits següents acreditats documentalment:  
a) Ser espanyol i residir dins l?àmbit de la Comunitat Valenciana.  
b) Ser llicenciat en Geografia i Història.  
Segona  
Les sol·licituds, en què es faran constar per ordre de preferència les beques a què aspira, dirigides al Conseller de Cultura, Educació i Ciència, es podran presentar al registre general de la Conselleria de Cultura, Educació i Ciència, en els serveis territorials de Cultura i Educació d'Alacant, Castelló o València, en els centres d'informació de l'Oficina d'Informació, Iniciatives i Reclamacions de la Generalitat Valenciana, o per qualsevol dels procediments establerts en l'article 66 de la Llei de Procediment Administratiu, en el termini d'un mes comptador a partir de l?endemà de la publicació d'aquesta convocatòria en el Diari Oficial de la Generalitat Valenciana, acompanyant la documentació següent:  
a) Certificat acadèmic personal que acredite haver obtingut la titulació corresponent, amb les qualificacions de cada convocatòria i de cada curs.  
b) Currículo del sol·licitant.  
c) Tota la documentació que considere escaient adjuntar-hi com a mèrit personal. S'inclourà una còpia dels treballs d'inventari i catalogació d'arxius realitzats, cas d'haver-hi.  
d) Fotocòpia del DNI, i número de telèfon.  
e) Número de compte corrent i de l?entitat bancària o d'estalvis on s'ha de realitzar el pagament, cas que s'atorgue la beca.  
Tercera  
Les beques es concedeixen per a realitzar treballs d'inventari i/o catalogació dels arxius següents, en el temps i per la quantitat que s'especifica:  
- Una beca per a l'Arxiu Municipal de Benaguasil, de set mesos de duració, per un import de 490.000 pessetes.  
- Una beca per a l'Arxiu Municipal de Biar, de cine mesos de duració, per un import de 350.000 pessetes.  
- Una beca per a l'Arxiu Municipal de Fontanares, de cine mesos de duració, per un import de 350.000 pessetes.  
- Una beca per a l'Arxiu Municipal de Lucena, de vuit mesos de duració, per un import de 560.000 pessetes.  
- Una beca per a l'Arxiu Municipal de Planes, de set mesos de duració, per un import de 490.000 pessetes.  
- Una beca per als Arxius Municipals de la Safor, de vuit mesos de duració, per un import de 560.000 pessetes.  
Quarta  
El muntant de les beques es podrà satisfer en pagaments parcials després del lliurament d'un certificat del treball realitzat, expedit pel Servei del Llibre, Arxius i Biblioteques de la Conselleria de Cultura, Educació i Ciència, i l'acreditació per part del becari, en la forma que determina l?Ordre de 7 de gener de 1991 de la Conselleria d'Economia i Hisenda (DOGV núm. 1477), que es trobe al dia en les obligacions tributàries i front a la Seguretat Social.  
Cinquena  
Són obligacions del beneficiari:  
a) Realitzar treballs d'inventari i/o de catalogació de l'arxiu sota la supervisió del Cap de la Secció d'Arxius de la Conselleria de Cultura, Educació i Ciència i sota la direcció del responsable de l'Arxiu, si n'hi ha, i presentar davant el Servei del Llibre, Arxius i Biblioteques de la Conselleria de Cultura, Educació i Ciència, tres exemplars del treball d'inventari i/o catalogació realitzat, tot dins el termini establert des de l'adjudicació.  
b) Acreditar davant l?entitat que concedeix la realització de l'activitat o l'adopció del comportament, i el compliment dels requisits i les condicions que determinen la concessió o el gaudi de l'ajuda.  
c) La submissió a les actuacions de control financer que corresponguen a la Intervenció General, en relació amb les subvencions i ajudes concedides.  
d) Comunicar a l?entitat que concedeix l?obtenció de subvencions o ajudes per a la mateixa finalitat, procedent de qualsevol administracions o ens públics.  
Sisena  
Tota alteració de les condicions tingudes en compte per a la concessió de la subvenció, i en tot cas l?obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.  
L'import de les subvencions regulades en aquest article en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat que ha de desenvolupar el beneficiari.  
Setena  
Serà procedent el reintegrament de les quantitats percebudes i l'exigència de l?interés de demora des del moment del pagament de la subvenció en els casos següents:  
a) Incompliment de l?obligació de justificació.  
b) Obtenir la subvenció sense complir les condicions requerides per això.  
c) Incompliment de la finalitat per a la qual fou concedida la subvenció.  
d) Incompliment de les condicions imposades als beneficiaris amb motiu de la concessió de la subvenció.  
Igualment, en el supòsit recollit en el paràgraf segon de l'apartat anterior, quan la subvenció principal siga de la Generalitat Valenciana pertocarà el reintegrament de l?excés obtingut sobre el cost de l'activitat desenvolupada.  
Vuitena  
Els treballs realitzats romandran en propietat de la Conselleria de Cultura, Educació i Ciència, i aquesta es reserva el dret de la publicació, amb l'autorització de l'autor, i els autors no podran utilitzar-los sense l'autorització corresponent.  
Novena  
Per a la valoració dels mèrits de les persones sol·licitants es constitueix una comissió qualificadora que integraran:  
- Presidenta: Sra. Directora General de Patrimoni Cultural.  
- Vocals: Sra. Cap del Servei del Llibre, Arxius i Biblioteques de la Conselleria de Cultura, Educació i Ciència. Sra. Arxivera de l'Ajuntament d'Alacant. Sr. Arxiver de l'Ajuntament de Vila-real. Sr. Arxiver de l'Ajuntament de Torrent. Sr. Arxiver de l'Ajuntament de Gandia. Sr. Director de l'Arxiu Central de la Generalitat Valenciana.  
- Secretari: Sr. Cap de la Secció d'Arxius de la Conselleria de Cultura, Educació i Ciència.  
La comissió qualificadora té facultats per a realitzar per mitjà dels seus membres totes les comprovacions que estime necessàries per a qualificar els mèrits adduïts i realitzar una prova pràctica o entrevista, arribat el cas, si ho estima oportú.  
Una vegada finalitzada l'avaluació corresponent dels expedients de cadascun dels aspirants, la comissió elevarà una proposta a la  
Directora General de Patrimoni Cultural, qui resoldrà l'adjudicació de les beques. La resolució de les beques es publicarà en el Diari Oficial de la Generalitat Valenciana.  
Així mateix, la comissió qualificadora podrà formular una proposta en el sentit que la beca siga declarada deserta si, d'acord amb el seu parer, no hi hagués concursants amb mèrits suficients per a la seua adjudicació. Els dictàmens i les propostes de la Comissió seran inapel·lables.  
Deu  
Les condicions de mèrit avaluables per la comissió qualificadora, que s'han de presentar justificades com cal, i les puntuacions a, atorgar són les següents:  
a) Expedient acadèmic personal, de 0 a 4 punts.  
b) Realització de cursets especialitzats o assignatures durant la carrera relacionades amb arxius, de 0 a 2 punts.  
c) Altres mèrits relacionats amb la matèria objecte d'aquesta convocatòria que s'hi pugen al·legar, de 0 a 2 punts.  
d) Altres titulacions que no comporten cap requisit per a la concessió de la beca:  
- títol de doctor, 2 punts.  
- títol de llicenciat o equivalent, 1 punt.  
- diploma universitari, 0'5 punts.  
Onze  
Quan l?exercici de les funcions d'inspecció o control, es deduesquen indicis de la incorrecta obtenció, aprofitament o destinació de la subvenció o ajuda percebuda els agents encarregats de la seua realització podran acordar la retenció de les factures, els documents equivalents o substitutius i de qualsevol altre document relatiu a les operacions en què aquests indicis es manifesten.  
Dotze  
El fet d'haver obtingut aquestes beques no estableix cap tipus de relació laboral amb la Conselleria de Cultura, Educació i Ciència, ni amb qualsevol dels arxius per als quals es convoquen aquestes beques, ni suposa cap compromís d'incorporació posterior a les plantilles dels Centres esmentats.


Còpia Permalink ELI